**Preliminær lektionsplan for MUSK efterår 2019**

Mundtlig og skriftlig sprogfærdighed, fordybelse.

**Praktisk information**

Som I ved fra tidligere kurser, finder I svar på mange praktiske spørgsmål på hjemmesiden (fx skema på edit) og live@lund. På ekspeditionen i Lingvisthuset holder Gunilla Ek Werner til, og hun tager sig af registrering, karakterer Ladok mv., og i Humanisthuset kan studievejleder Åsa Wikström hjælpe med spørgsmål og problemer i forbindelse med danskstudiet og studenterlivet generelt. Kompendier og eksamensbesvarelser kan I købe eller få udleveret i Sol-receptionen. Har I brug for at tale med mig, så har jeg kontor i L310. Mit telefonnr. er 46 222 87 08. Lettest er jeg nok at træffe via mail: lone.koldtoft@nordlund.lu.se

**Praktiske øvelser**

Kurset ”Mundtlig og skriftlig sprogfærdighed, fordybelse” (forkortet MUSK) er primært et praktisk kursus, hvor de studerende er meget aktivt deltagende i de mundtlige og skriftlige øvelser. Med afsæt i disse øvelser inddrager vi kursuslitteraturen, hvor det forekommer relevant. Det indebærer, at kursuslitteraturen forudsættes læst til hver gang, men at vi ikke gennemgår den fra enden til anden. Har den studerende fx læst om dansk syntaks, vil øvelserne i syntaks være de centrale. Eller arbejder den studerende med prosodi, vil de praktiske øvelser, være vores fokus, og den studerende tilegner sig regler i relation til øvelserne.

**Målsætninger**

Målet med undervisningen er, at den studerende opnår et forståeligt, ”korrekt” (i forhold til gældende sprognormer, se kursusplan under *Färdighet och förmåga*) varieret dansk tale- og skriftsprog. Desuden skal den studerende beherske sproget uden større begrænsninger og kunne analysere dansk tale- og skriftsprog (se kursusplan under *Kunskap och förståelse*) på SOLs hjemmeside.

For at kunne nå disse mål, må den studerende træne meget i løbet af kurset – også eller især uden for undervisningen. Nogle studerende er givetvis tosprogede og vil kunne træne en del på egen hånd, mens andre har et stort behov for at mødes og tale dansk uden for undervisningen.

**Øv dansk ude og hjemme!**

Det er vigtigt, at den enkelte studerende tager de forskellige samtaleøvelser og rollespil alvorligt, og går ind i dem med hud og hår. Brug din intuition og improvisér! Vær ikke bange for at lave fejl. Det er bestemt ikke forbudt at bruge humor og lyve, så vandet driver. Visse lektionsgange har den studerende ansvar for at organisere undervisningen ud fra de retningslinjer, som læreren udstikker. Tal og skriv dansk hele tiden, men sammenlign gerne med svensk og andre sprog, som du kan.

**Obligatoriske øvelser**

Øvelserne og fremlæggelserne er obligatoriske og skal være godkendt af læreren, før den studerende kan gå til den afsluttende eksamen i oktober. Bliver en studerende syg til en øvelse, kan den studerende aflevere øvelsen individuelt til læreren. Dette bør aftales med læreren, når situationen opstår. Alle øvelser og fremlæggelser skal skrives, diskuteres og holdes på **dansk.** Bemærk desuden, at der er nærværspligt på kurset, dvs. du skal være aktiv og demonstrere, at du har lavet de forskellige øvelser (skriftlige såvel som mundtlige).

Hvad gør du, hvis du kommer bagud og ikke får lavet øvelserne til tiden? Lad det være sagt fra begyndelsen – det er møgirriterende - især for læreren, fordi det giver ekstra arbejde og tager tid fra de øvrige studerende. Men man kan jo blive syg, eller der kan ske uforudsete alvorlige begivenheder i ens privatliv, der påvirker studierne. Hvis det sker, så kontakt læreren så hurtigt som muligt, tak.

**Eksamen og krav til den studerende**

* Øvelserne undervejs på kurset skal godkendes af læreren.
* Til den afsluttende fremlæggelse den 21.okt. vil den studerendes produkter blive vurderet, men også selve den mundtlige fremlæggelse vil blive vurderet. G eller UK.
* Når øvelserne og den afsluttende fremlæggelse er i hus, kan den studerende gå til skriftlig eksamen den 30.okt.

**Litteraturliste**

* Kompendium, der skal stå hösten 2019-20 (efterår) på forsiden. Der er et billede fra Glyptoteket på forsiden.
* Madame Nielsen (2016): *Invasionen. En fremmed i flygtningestrømmen. DANNELSESROMAN*. (236 skr. på Adlibris)
* Asger Albjerg (2017): *Sfinksens datter.* (100 dkr. Som E-bog på Saxo) eller
* Lone Koldtoft (2018): *En guttermand. Udtaleøvebog i dansk for svensktalende. Teksthæfte og Opgavehæfte.* Den findes på Sol-biblioteket (stadsbiblioteket i Malmö, Lund og Helsingborg). Vil man købe den, kan man bestille den på Nypons förlag.
* Lone Koldtoft (2019) noveller i kompendium og lydfiler på live@lund.
* [www.ordnet.dk](http://www.ordnet.dk), [www.sproget.dk](http://www.sproget.dk), [www.dialekt.dk](http://www.dialekt.dk) .
* Svensk-dansk ordbog: <https://sdo.dsl.dk/>

**Afslutningsopgave**

* Se opgaveformulering s. 4 - 5 . Begynd i god tid, dvs. min. en måned før besøget i Danmark. Der skal laves aftaler med relevante personer i Danmark, og det tager tid. Tag ikke til Danmark uden helt faste aftaler.
* Se venligst kompendiet.
* Aflevering af produkt og analyse (manus) den 18.okt. efterfølgende fremlæggelse den 21.okt.

**Torsdag den 5.sept. kl.10.15-13.00 i L303a**

*Velkommen til kurset!*

* Intromøde
* Bold-øvelse: *Hej jeg hedder? Jeg kan godt lide...*
* Øvelse: *Vi hilser på hinanden to og to.* Se side 1 i kompendiet.
* Hvilke forventninger har du i relation til kursusbeskrivelsen på SOLs hjemmeside?
* Litteraturliste, mailliste, studiegrupper, kompendium, eksamen etc.
* Kort om den afsluttende øvelse med to produkter. S. 4 - 5 i kompendiet.
* *Samtaleven 1*, s. 16. **Aflevering den 17.sept**. Alle studerende skal finde en samtaleven på holdet. Efter nogle uger får I en ny samtaleven ligesom på kurset Mundtlig dansk. Der er to samtalevenner på dette kursus, men det er en god idé, hvis I kan træne ”find fejlene”, grammatik, udtale og diskutere de to romaner i grupper uden for undervisningen.
* Dialog 1a, 1b og 2, s. 22 – 23 i kompendiet.
* **Træn udtaleøvelser på live@lund**, der ligger nogle noveller, som I kan øve jer på. Gerne flere timer pr. uge.

**Fredag den 6.sept. kl.10.15-12.00 i L303b**

**Hjemmearbejde**

* Læs, øv og **skriv** øvelsen *& Åreknuder*, s. 17 – 21. Diktat og skriveøvelse.
* Skriv grammatikøvelserne (substantiver og fordi, om/hvis) s. 40 – 43.

---------- ----------

* Snakke: Flip-flap s. 2-3.
* Rollespil.

**Mandag den 9.sept. kl.10.15-13.00 i L602**

Medbring computer, mobiltelefon (der kan tage billeder) eller kamera.

**Hjemmearbejde**

* Læs kap. 27 i *En Guttermand. Teksthæfte*, s. 44 og træn øvelserne til kap. 27 i *En Guttermand. Øvehæfte*, s. 60 – 63.
* Skriv grammatikøvelserne (da/når, der/som, ked af/ vred over/på osv.) s. 43 – 45.
* Dialog 3 – 5, s. 23 – 25 i kompendiet (vi øver i undervisningen)

---------------------------------------------------------

* Redaktionsmøde på SOL-redaktionen. Opgavebeskrivelse udleveres af læreren.
* Redaktionen arbejder.
* Hvis nogle studerende ikke er nærværende i dag, må de kontakte redaktionen hurtigst muligt. Alternativt må disse studerende lave deres egen redaktion. **Deadline er mandag den 16.sept.** Dvs. et eksemplar af avisen afleveres til Lone (over mail eller i papirform). Vælg to studerende (redaktøren og redaktionssekretæren), der afleverer hele molevitten til Lone.

**Mandag den 16.sept.: Deadline: Aflevering af avis**. Redaktøren sender én avis med alle journalisternes artikler i over mail til læreren.

**Tirsdag den 17.sept. kl.10.15-13.00 i A217**

**Hjemmearbejde**

* **Aflevering** af samtaleven 1 til læreren på Live@lund. Se side 16. Husk at finde en samtaleven 2 til næste øvelse.
* Grammatik s. 45 - 47 (possessive pron., andet/andet/andre, eget/egen/egne) i kompendiet.
* Husk at træne udtalearbejde på live@lund.

--------------------- -----------------------

* Vi synger *Barndommens land* af Benny Andersen: <https://www.youtube.com/watch?v=bJ8Ktx7r9ag>
* Dialog 6 - 8 , s. 25 – 27.
* Udtalearbejde *Vaner og uvaner*, s. 55 – 56.
* Rollespil.

**Fredag den 20.sept. kl.13.15-15.00 i LUX,B429**

**Hjemmearbejde**

* Find fejlene s. 57 i kompendiet. Lav det gerne i grupper. Det er som regel lettere at være flere. Brug gerne rettemanualen s. 87 – 88.
* Skriv og **aflevér** en rap i gruppe eller individuelt, inden I kommer til undervisningen i dag. Øvelse: De studerende skriver en rap og fremlægger (synger) deres rap. I kan gøre det sammen i mindre grupper eller individuelt. Ideen er, at I også skal lære resten af holdet rappen. Alle studerende skal have en kopi af rappen enten i papirform eller over mail.
1. Emne: ”Svensk studerende lærer dansk”.
2. Begynd med 5-10 minutters hurtigskrivning. Skriv alle de ord, som du kan komme i tanke om dette emne. Bare skriv løs. Fx: *Pølsevogn, mudder i munden, Øresundsbro, hygge, dumme diftonger*. Hvis det er svært med rytmen, så benyt fx *A siger abe, b siger bandit...* som manual.
3. Omkvæd: Rappen skal have et omkvæd, der gentages efter hver strofe (vers). Det skal gerne være let at synge og huske. Er der ord fra hurtigskrivningen, der kan bruges?
4. Begynd nu at skrive på den første strofe. Nogle mennesker foretrækker at arbejde på flere strofer af gangen, andre at skrive sidste strofe først osv. Gør, hvad der passer jer bedst.
5. Skriv hele tappen færdigt.
6. Rap hele sangen igennem og ret undervejs. Ligger den godt i munden? Klap gerne rytmen, eller slå med foden i gulvet.
7. Øv jer på rappen, så I kan lære resten af holdet jeres rap.
* Dialog 10 – 11, s. 28 – 29 i kompendiet.

*Det er super vigtigt, at alle har fået læst romanen, så vi kan få en god diskussion. Først holder jeg et oplæg, hvorefter vi samtaler.*

**Torsdag den 26.sept. kl.10.15-12.00 i L503**

**Hjemmearbejde**

* Lone holder oplæg.
* Læs*Madame Nielsen* ”Invasionen. *En fremmed i flygtningestrømmen.* DANNELSESROMAN”.
* Dialog 12 – 13, s. 30 – 31.

**Fredag den 4.okt. kl.10.15-13.00 i L615**

**Hjemmearbejde**

* **Lav** ”find fejlene”, s. 58. Gerne gruppearbejde.
* Dialog 23, s. 36 – 39. **Skriv** en dialog s. 37 – 38 og **skriv** øvelsen ”modalverber, adverbier, netation og interjektioner” s. 38.
* Læs: John E. Andersens om pragmatik s. 66 - 73 i kompendiet. (Nogle kender måske teksten fra et tidligere kursus ”Dansk sprogvariation”)
* **Indsæt** ordene i *Stalin og Selma D flytter hjemmefra*, s. 61 – 65 i kompendiet.

**------------ -------------**

* Dialog om og udtalearbejde med *Stalin og Selma D...*
* Dialog 14 – 15, s. 31 – 32 i kompendiet.

**Tirsdag den 8.okt. kl.10.15-13.00 i A214**

**Hjemmearbejde**

* Samtaleven 2, *Livet i strakt arm,* s. 74 – 78. Du skal sammen med din samtaleven besvare spørgsmålene mundtligt og skriftligt, og bagefter skal det **afleveres** til læreren.
* **Find** fejlene, s. 79. Gerne grupperarbejde.
* **Skriv** øvelser i syntaks s. 80. Læs/genlæs s. 113 – 122 i *Dansk – nabossprog og fremmedsprog.*
* Grammatik: **Skriv** øvelserne (tidsudtryk, modalverber, verbet ”få”) s. 48 – 50.

----------------- ------------------------

* Sang: Marie Key ”Uden forsvar”

<https://www.youtube.com/watch?v=a4hB-tB6WWc>

* Rollespil.
* Dialog 16 – 18, s. 32 – 34.

*Hvordan går det med feltarbejdet, som I skal fremlægge den 21.okt.? Har I været i Danmark for at lave research (interview)? Husk at læse kapitlet i kompendiet om at lave et interview.*

**Fredag den 11.okt. kl.10.15-12.00 i H339**

**Hjemmearbejde**

* **Skriv** øvelsen *Bitten og klagebrevene*, s. 81 – 83. Tjek gerne rettemanualen s. 87 – 88.
* Grammatik: **Skriv** øvelserne (hjælpeverber, adjektiver, det/der), 50 – 53.
* Dialog 19 – 22, s. 34 – 36 i kompendiet.
* Udtalearbejde, *Curlingmanden* s. 84 – 86 i kompendiet.

*Igen er det vigtigt, at alle studerende har fået læst romanen, så vi kan diskutere den sammen. Besvar spørgsmålene til romanen, inden I kommer til undervisningen. Gerne i grupper.*

**Tirsdag den 15.okt. kl.10.15-13.00 i A214**

**Hjemmearbejde**

* Læs: Asger Albjergs spændingsroman *Sfinksens datter.*
* Diskutér spørgsmålene til *Sfinksens datter,* s. 59 – 60.
* Dialog 24 – 25, s. 39 – 40.
* Rollespil. Generalforsamling i foreningen til hamsternes bevarelse.
* Grammatikprøve. Når du forberder prøven, så gennemgå pensum (øvelser fra kurset, rettemanual s. 87 – 88, øvelser fra kurset i skriftlig dansk osv.)

**Mandag den 21.okt. kl.10.15-13.00 i H428b**

* De studerende fremlægger deres produkter.
* Evaluering.

**Onsdag den 30.okt. kl.9.00-13.00**

Skriftlig eksamen (salstenta)

* 2 timer uden hjælpemidler.
* 2 timer med hjælpemidler.
* Bemærk, at der også kommer spørgsmål til de to romaner til eksamen.

Hvor har tidligere studerende lavet deres **feltarbejde**?

Eksempler:

* Studieskolen i København (brochure)
* Science Fiction Cirklen i København (film)
* The International Peoples´ College i Helsingør (brochure)
* Københavns Hovedbibliotek (brochure)
* Slagelse Bibliotek og børns læsning (brochure)